paragraph_text: Potječe iz franjevačkog samostana u Zvorniku. Kad su Osmanlije u doba namjesništva Gazi Husrev-bega iskorjenivale katolike u Usori i Soli, spalile su samostan u Zvorniku, a franjevce protjerali. Sa sobom su protjerani franjevci ponijeli Gospinu sliku. Dok su bježali, zaustavio ih je jedan turski vojnik. Htio je vidjeti što to nose. Pokazali su mu sliku, a Turčin koji je bio na konju, kopljem je udario u sliku, a iz slike je potekla krv. Prema legendi, Turčin je pao s konja u provaliju i završio u Drini. Prema legendi, na tom se mjestu za svih većih Gospinih svetkovina u valovima rijeke Drine pojavljivalo tijelo Turčina koji je oskvrnuo sliku.